Gerîlayê HPGyî Adnan Olmezo ke  Bedlîs de şehîd bibi, cenazaya ci badê 8 aşman dîyaye keyeyê ci. Cenaza Cizîre de ameye definkerdene.
Adnan Olmez 23ê kanûna 2021î de Bedlîs de şehîd bibi û cenazaya ci amebî berdene Nêweşxaneyê Dewlete ya Meletî. Cenaza dima ra goristanê ''bêkesan'' de ameybî definkerdene. Merdimanê Olmezî rojanê ravêrteyan de semedê testê DNA gonî daye. Badê safîbîyayîşê testî keyeyî cenazaya xo girewte berde qezaya Cizîre ya Şirnexî.  Badê caardişê wecîbeyanê dînîyan keyeyê Olmezî cenazaya xo Goristanê Yafesî de bi merasîmekî defin kerde.
